Vikingeskibsmuseet i Roskilde har framstilt en rekonstruksjon av «Skuldelev 2», kalt for «Havhingsten fra Glendalough». Byggingen av skipet varte fra august 2000 til september 2004, og rundt 40 000 timer ble nedlagt i arbeidet. Prosjektet hadde en økonomisk ramme på 1,34 millioner euro. Sommeren 2007 seilte skipet fra Roskilde til Dublin og kom fram den 14. august. Skipet var utstilt i Dublin fram til sommeren 2008 da det seilte tilbake til Roskilde med ankomst den 9. august.